龍燦

龍燦（），字斗墟，一字劉又，江西吉安府吉水縣人，清朝政治人物。

 生平 
龍燦為歲貢生出身。康熙二十年（1681年）任餘干縣儒學教諭（同治）《饒州府志》卷之十：“龍燦，吉水人，康熙二十年任（教諭）。”，康熙二十二年（1683年）陞四川廣元縣知縣（雍正）《四川通志》卷三十一：“龍燦，江西歲貢，康熙二十二年任（廣元縣知縣）。”，任內改變徵稅舊例，禁止胥吏包攬、額外盤剝，命民眾自行封銀投櫃，頗得民心（道光）《吉水縣志》卷之二十二：“廣元民不自能輸課，幹者總攬之，恒溢額外。燦至敕民自封識納櫝中……一切自購，不以纖毫擾累。”，康熙二十三年（1684年）任甲子科四川鄉試謄錄官《康熙貳拾叄年四川鄉試錄》：“謄錄官，保寧府廣元縣知縣龍燦，斗墟，江西吉水縣人，歲貢。”，丁父憂回籍（光緒）《江西通志》卷一百五十〈列傳〉：“旋以憂歸。”。

康熙三十年（1691年）起為雲南宜良縣知縣（康熙）《雲南府志》卷之十一：“龍燦，江西吉安府吉水縣人，貢生，康熙三十年任（宜良縣知縣）。”，到任後創建雉山書院，興學課士（乾隆）《宜良縣志》卷之三：“龍燦字斗墟……創立雉山書院。”，又主持疏浚水利，宜良縣西有泉水東流匯入赤江，明代曾築堰開洞，灌溉農田，並建橋利行，至清初已淤塞。龍燦尋訪遺址，疏導支流，修建閘門橋樑，使農田免受旱災，交通得以恢復（道光）《吉水縣志》卷之二十二：“縣治之西有泉東流匯於赤江……至是水軼故道，橋梁並堙，耕者憂旱，行者病涉。燦訪其遺址，因水之性別疏一渠以導支流，為閘以嚴啟閉，造橋可通車徒，於是旱魃不為災，邑人以為大惠。”。因其治行卓著，陞兵部車駕司主事，拒收馬政例規，陞兵部職方司員外郎，以謹慎清廉著稱（道光）《吉水縣志》卷之二十二：“當為車駕時，馬政科歲領芻牧值例具規儀，燦卻不受。其任職方也，矢清慎，卻餽遺亦如之。西曹六載，長者之名聞者下。”，改刑部河南司郎中（乾隆）《杞縣志》卷之十八：“以治行報最，擢兵部車駕主事，進職方員外郎，再遷刑部郎中。”，曾監督通州大西倉事（乾隆）《杞縣志》卷之十八：“旋監督通州大西倉事，釐奸剔弊，滑蠧屏息。”，歷官四十餘年後致仕，卒年七十餘歲（道光）《吉水縣志》卷之二十二：“歷官四十餘年，引年歸，年七十餘卒。”。

 家族 
父龍榜，字臚先，號雲階，順治十八年（1661年）辛丑科進士，廣平府推官，改遵化縣知縣，為官清廉，有德政（道光）《吉水縣志》卷之二十二：“龍榜字臚先，號雲階……中順治甲午舉人，辛丑成進士，起家廣平府推官，改遵化令……清廉自矢，至不能舉殮。遵化人德而祠祀之。”。以龍燦官，贈朝議大夫、刑部郎中（道光）《吉水縣志》卷之二十二：“以子燦貴，贈朝議大夫、刑部郎中。”。龍燦晚年定居杞縣，葬其生母與繼室於當地（乾隆）《杞縣志》卷之十八：“當語諸子曰：‘河南人情淳朴，汝兄弟五人，長者當歸故土守祖宗墳墓，余與兩幼子將居河南。’卜葬其生母於小柏樹坡，葬繼室李氏於黃氏坡，遂居於杞。”。

 註釋 

C
Category:吉水人
Category:清朝餘干縣教諭
Category:清朝廣元縣知縣
Category:清朝四川鄉試謄錄官
Category:清朝宜良縣知縣
Category:清朝兵部主事
Category:清朝兵部員外郎
Category:清朝刑部郎中